《九月五日所乘小骢不起》
元代·方回

瘦骨如山老病骢，圉邕治药竟无功。
岂徒倜傥权奇惜，曾与艰难险阻同。
万里风沙来往外，十年宾旅送迎中。
□□一失真难得，宁少人间女颊红。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。